Seks biler har lørdag været impliceret i et trafikuheld på E45 i sydgående retning tæt på Sønderup. - Vi får anmeldelsen klokken 17.50, og det viser sig, at der er seks biler, der er kørt ind i hinanden på motorvejen lige før afkørslen ved Haverslev, siger Per Jørgensen, der er vagtchef ved Nordjyllands Politi. Motorvejen er tæt på at være åbnet igen, og ifølge politiet er der ikke sket større skader i forbindelse med uheldet. - Vi har ikke fået andet at vide, end at der er tale om teknisk fastklemte, og at der er et par, der er kørt til kontrol på sygehuset, siger Per Jørgensen. Nordjyllands Politi er netop nu ved at finder frem til årsagen, der førte til sammenstødet.

Opsummering:
Flere biler har lørdag aften været involveret i et stort trafikuheld på motorvejen ved Sønderup.